I likhet med forgjengeren Grand Theft Auto fokuserer spillet på å gjennomføre en rekke oppgaver, som er nødvendig for å komme videre i handlingen. Poeng tildeles fra forskjellige kriminelle handlinger som for eksempel å ødelegge kjøretøy, selge biler eller være med på oppdrag for forskjellige kriminelle syndikater. Jobber som tilbys kommer fra tre forskjellige syndikater. Hvert nivå har to forskjellige syndikater. Det tredje syndikatet er tilstede på alle nivåer. Ved å gjennomføre forskjellige jobber for slike syndikat, kan spilleren opparbeide seg mer respekt hos det syndikatet. Men hvis ett oppdrag mislykkes, risikerer spilleren å miste respekt.